পোস্টার রিলিজ করে প্রজাপ্রতি ২-র মুক্তির দিন ঘোষণা

কলকাতা: ২০২২ সালে মুক্তি পেয়েছিল ‘প্রজাপতি’। নভেম্বরের প্রথম দিনেই পোস্টার রিলিজ করে প্রজাপ্রতি ২-র মুক্তির দিন ঘোষণা হল। ফেডারেশন এবং ইম্পার যৌথ উদ্যোগে সিদ্ধান্ত নেওয়া হয়েছে বাংলা ছবিই যাতে লাভের মুখ দেখতে পারে, সেকারণে নির্দিষ্ট সময়েই ভাগ করে সিনেমা রিলিজ করবে। আসন্ন বড় রিলিজ রয়েছে অনেকগুলি ছবিই। এবং সারাবছর ধরে পার্টে পার্টে ছবি মুক্তি পাবে। এই শীতেই অতনু রায়চৌধুরীর প্রজাপতি ২ (Projapati 2) রিলিজ করবে। শনিবার ছবি পোস্টার রিলিজ করে প্রজাপতি ২-র মুক্তির দিন ঘোষণা করা হল।

বড়দিনে হল কাঁপাতে আসছে দেব (Dev)-মিঠুনের প্রজাপতি ২ (Projapati 2)। আগের মতো এখানেও বাবা ও ছেলের সম্পর্কের সমীকরণকেই দেখানো হবে তবে সেটি অন্য মোড়কে। উৎসবে কীভাবে পরিবারের সদস্যদের পুনর্মিলন হয় এবং ভিন্ন ভিন্ন প্রজন্ম মিলেমিশে একাকার হয়ে যায় সেই নিয়েই ফুটে উঠবে কাহিনী। মূলত লন্ডন এবং কলকাতার প্রেক্ষাপটে তৈরি হয়েছে সিনেমাটি। এই পারিবারিক সিনেমা দর্শকেরা বেশ উপভোগ করবেন বলেই মনে করা হচ্ছে।